דניאל אישטרושה

הרב דניאל אישטרושה או איסטרוסה (ה'שמ"ב, 1584 – כ"ה בתשרי התי"ד, 16 באוקטובר 1653) היה רב, פוסק וראש ישיבה בסלוניקי ומחבר ספר מגן גיבורים.

 ביוגרפיה 
נולד בסביבות שנת ה'שמ"ב לרבי משה בסלוניקי. למד אצל רבי מרדכי קלעי, וכיהן, עוד בחיי רבו כראש ישיבה בק"ק פורטוגאל יחייא בעיר שמרוב גודלה נחלקה ל"שבעה מהדורות", (כיתות). מתלמידיו שם נמנים רבי דוד קונפורטי, מחבר ספר קורא הדורות, שלמד שם במהדורה השנייה, רבי גרשון בן אברהם מוטאל, רבי יצחק די אלבה ורבי גבריאל אספרנסה, המשורר יעקב דניאל, הרב בנימין מדינה, שהיה רבה של מונסטירייו שבמוקדוניה, שבתי עמנואל חסן, מחבר ספר חסן ישועותשאלוניקי תי"ד ועוד רבים. שימש כאחד מארבעת הרבנים הכוללים של סלוניקי.

היה ידוע כ"עניו מאד וחסיד ומראהו כמלאך ה' צבאות"

נפטר במגפה שפרצה בסלוניקי בכ"ה בתשרי התי"ד ועל מצבתו נכתב:

 צאצאיו 
הותיר שלושה בנים, רבי יוסף, רבי דוד ורבי יצחק. נכדו היה רבי חיים אברהם אישטרושה, שהיה רבה של שירון.

 חיבוריו 
 שו"ת מגן גיבורים (שאלוניקי תקי"ד) - תשובת קצרות לרוב, שהשיב לשואליו, הן משאלוניקי והן מחוצה לה.
 חידושים על טור אבן העזר וחשן משפט, חלקם נדפסו בספר דורש משפט, לרבי שלמה פלורנטין.
 שיטות על התלמוד, חידושיו על מסכת עבודה זרה נדפסו בספר בן אברהם לנכדו רבי חיים אברהם אישטרושה.
 קונטרס שמות הגיטין, נדפס בתחילת ספר ירך אברהם חלק א' לנכדו, רבי חיים אברהם אישטרושה.
 פסקים שלו נדפסו בסוף ספר בית שלמהשאלוניקי תרפ"ז לרבי שלמה חסון, בספר ירך אברהם (חלק א' דף נ"ו והלאה), בספר תורת חיים לרבי חיים שבתי, בשו"ת רבי ברוך אנג'ילסימן ח', בספר פני משהחלק ב' סימן י"ד לרבי משה בנבנישתי ועוד.

 לקריאה נוספת 
 ש' וואנונו, רבנן תקיפי ארעא, עמוד 327
 עמנואל, יצחק שמואל, גדולי שלוניקי לדורותם דף שט -שיא

 קישורים חיצוניים 



 הערות שוליים 

קטגוריה:רבנים: אחרונים
קטגוריה:מחברי ספרי שו"ת
קטגוריה:ראשי ישיבה
קטגוריה:סלוניקי: רבנים
קטגוריה:האימפריה העות'מאנית: רבנים
קטגוריה:ילידי 1584
קטגוריה:נפטרים ב-1654